Raġel bi ġrieħi serji wara li ttajjar minn vettura fin-Naxxar
Imtella' Awwissu 6, 2020 - Aġġornata 6 Ta' Awwissu, 2020 9:34am Raġel ta' 60 sena residenti Ħaż-Żebbuġ, qed isofri minn ġrieħi serji wara li lbieraħ filgħaxija kien involut f'inċident tat-traffiku fin-Naxxar. Fi stqarrija l-pulizija qalet li l-każ seħħ għall-ħabta tas-6 p.m. fi Triq il-Labour x'ħin ir-raġel ittajjar minn karozza li kien qed isuq raġel ieħor ta' 20 sena mir-Rabat. Il-vittma ngħata l-ewwel għajnuna minn tim mediku li mar fuq il-post u ttieħed l-isptar Mater Dei b'ambulanza fejn ġie ċċertifikat li sofra minn ġrieħi serji. L-investigazzjonijiet tal-Pulizija tad-Distrett dwar dan il-każ għadhom għaddejjin.